หน้านี้เป็นชื่อบุคคลจีน นามสกุลคือ *สฺวี่*

**สฺวี่ เจียยิ่น** (จีน: 许家印; อักษรโรมัน: *Xu Jiayin*; เกิด 9 ตุลาคม ค.ศ. 1958) หรือ **ฮุย คา ยัน**[*ไม่แน่ใจ  – พูดคุย*] ในภาษากวางตุ้งมาตรฐาน เป็นนักธุรกิจมหาเศรษฐีชาวจีนและประธานเอเวอร์แกรนด์กรุป ผู้พัฒนาอสังหาริมทรัพย์จีน

สฺวี่เป็นผู้ถือหุ้นรายใหญ่สุดของไชนาเอเวอร์แกรนด์กรุป มีโครงการมากกว่า 700 โครงการในกว่า 240 เมืองในประเทศจีน รวมไปถึงปักกิ่ง, เซี่ยงไฮ้, กว่างโจว และเชินเจิ้น ซึ่งในปี ค.ศ. 2017 เอเวอร์แกรนด์เรียลเอสเตตกรุปจะบรรลุยอดจำหน่าย 450 พันล้านหยวน บริษัทที่อยู่ในกว่างโจวนี้ได้กลายเป็นผู้พัฒนาอสังหาริมทรัพย์ที่ใหญ่ที่สุดของจีนในปี ค.ศ. 2016 โดยอิงจากปริมาณการขายและมีรายได้ 211.4 พันล้านหยวน (31.8 พันล้านดอลลาร์) ในปีดังกล่าว

เมื่อเดือนมิถุนายน ค.ศ. 2019 สฺวี่มีความมั่งคั่งสุทธิ 30.4 พันล้านดอลลาร์สหรัฐ ทำให้เขาเป็นบุคคลที่ร่ำรวยที่สุดอันดับสามในประเทศจีน[]

ชีวิตช่วงต้นและการศึกษา
-----------------------

สฺวี่เกิดเมื่อวันที่ 9 ตุลาคม ค.ศ. 1958 ในครอบครัวชนบทในหมู่บ้านจฺวี้ไถกั่ง (聚台岗村) ตำบลเกาเสียน อำเภอไท่คัง มณฑลเหอหนาน บิดาของเขาเป็นทหารเกษียณแล้วผู้เคยเข้าร่วมสงครามจีน–ญี่ปุ่นครั้งที่สอง ในคริสต์ทศวรรษ 1930 และคริสต์ทศวรรษ 1940 หลังจากการจัดตั้งรัฐคอมมิวนิสต์ เขากลายเป็นเจ้าของโกดังในหมู่บ้านของเขา มารดาของสฺวี่เสียชีวิตด้วยภาวะพิษเหตุติดเชื้อเมื่อเขาอายุ 8 เดือน เขาจึงได้รับการเลี้ยงดูโดยคุณยายของเขา หลังจากการศึกษาไฮสกูล เขาทำงานในโรงงานผลิตภัณฑ์ซีเมนต์สองสามวันแล้วทำงานที่บ้านสองปี ซึ่งเขาเป็นหัวหน้าทีมผลิต หลังจากกลับมาสอบเข้าวิทยาลัยอีกครั้งในปี ค.ศ. 1978 สฺวี่ได้รับการตอบรับจากสถาบันเหล็กและเหล็กกล้าอู่ฮั่น (ปัจจุบันคือมหาวิทยาลัยวิทยาศาสตร์และเทคโนโลยีอู่ฮั่น) โดยทำหน้าที่เป็นผู้แทนที่รับผิดชอบด้านสุขอนามัยในชั้นเรียนของเขา

อาชีพ
-----

หลังสำเร็จจากมหาวิทยาลัยในปี ค.ศ. 1982 สฺวี่ได้รับมอบหมายให้ทำงานในร้านทำความร้อนของบริษัทเหล็กและเหล็กกล้าหวู่หยาง (จีน: 舞阳钢铁公司) ที่ซึ่งเขาได้รับการเลื่อนตำแหน่งให้เป็นรองผู้อำนวยการในปี ค.ศ. 1983 และผู้อำนวยการในปี ค.ศ. 1985 สฺวี่ดำรงตำแหน่งผู้อำนวยการเจ็ดปี หลังจากเขาลาออกในปี ค.ศ. 1992 เขาได้มาที่เชินเจิ้น ซึ่งเป็นเขตเศรษฐกิจพิเศษที่เพิ่งก่อตั้งขึ้นใหม่ในมณฑลกวางตุ้งทางตะวันออกเฉียงใต้ของจีน เขาได้รับการตอบรับจากบริษัทการค้าชื่อ "จงต๋า" (จีน: 中达) หนึ่งปีต่อมา เขาได้ขึ้นดำรงตำแหน่งประธานสำนักงานสาขาชื่อ "ฉวนต๋า" (จีน: 全达) ครั้นในวันที่ 1 ตุลาคม ค.ศ. 1994 สฺวี่ได้มากว่างโจว ซึ่งเป็นเมืองหลวงของมณฑลกวางตุ้ง เพื่อก่อตั้งบริษัท อุตสาหกรรมกว่างโจวเผิงต๋า จำกัด (จีน: 广州鹏达实业有限公司) ส่วนในเดือนมีนาคม ค.ศ. 1997 เขาได้ก่อตั้งเอเวอร์แกรนด์กรุป และทำหน้าที่เป็นประธานคณะกรรมการ

ชีวิตส่วนตัว
------------

เขาแต่งงานกับหยาง ฮุ่ยอิง (จีน: 杨惠英) ซึ่งเขาพบกันที่บริษัทเหล็กและเหล็กกล้าหวู่หยาง (จีน: 舞阳钢铁公司) ทั้งคู่มีลูกด้วยกันสองคนและอาศัยอยู่ในกว่างโจว

อ้างอิง
-------

1. ↑  "新春特刊之许家印：父亲送我的那块梅花表". *Sina Finance*. สืบค้นเมื่อ 7 June 2018.
2. 1 2 3
3. ↑  "Hui Ka Yan". *Forbes* (ภาษาอังกฤษ). สืบค้นเมื่อ 2019-03-22.
4. ↑  Guo Hongwen & Xu Yahui (2017), p. 1.
5. 1 2 3 4  Southern Metropolis Weekly (2013-11-06). 解密许家印：开过拖拉机掏过粪 婚姻被赞模范. *qq.com* (ภาษาจีน).
6. 1 2 3 4  Guo Hongwen & Xu Yahui (2017), p. 2.
7. ↑  Guo Hongwen & Xu Yahui (2017), p. 13.
8. ↑  Guo Hongwen & Xu Yahui (2017), p. 14.
9. ↑  Guo Hongwen & Xu Yahui (2017), p. 21.
10. ↑  Guo Hongwen & Xu Yahui (2017), p. 42.
11. ↑  许家印舞钢前传：重视工人福利 铁腕管理上班睡觉. *163.com* (ภาษาจีน). 2013-11-07.
12. ↑  Guo Hongwen & Xu Yahui (2017), p. 43.
13. 1 2  Guo Hongwen & Xu Yahui (2017), p. 51.
14. ↑  Guo Hongwen & Xu Yahui (2017), p. 53.
15. ↑  Guo Hongwen & Xu Yahui (2017), p. 56.
16. ↑  Guo Hongwen & Xu Yahui (2017), p. 66.
17. ↑  Guo Hongwen & Xu Yahui (2017), p. 39.

### บรรณานุกรม

* Guo Hongwen; Xu Yahui (2017). 《恒大许家印》 [*Evergrande Group: Xu Jiayin*] (ภาษาจีน). Dongcheng District, Beijing: Taiwan Strait Publishing House. ISBN 978-7-5168-1587-8.